Cukrovar

náhľad|Dnes už nefunkčný cukrovar v Šuranoch.
Cukrovar je potravinársky závod, ktorý sa zaoberá výrobou cukru. Cukrovar vyrába cukor spracovaním cukrovej trstiny alebo cukrovej repy. Na Slovensku, ako aj v ďalších štátoch Európy sa cukor vyrába z cukrovej repy.

 Výroba cukru 
Cukrová repa sa po privezení a vykládke splavuje prúdom vody a čistí sa, najprv od hrubých nečistôt (kamene, burina a pod.) a následne sa čistí od hliny v „repnej práčke“. Očistená cukrová repa sa reže na rezky, z ktorých sa lúhovaním v teplej vode (asi 68 °C) získava šťava putujúca na ďalšie spracovanie. Rezky sa ďalej v procese nespracovávajú. Získaná šťava ďalej prechádza trojstupňovým procesom čírenia, za prítomnosti „vápenného mlieka“, a „saturačného plynu“ (získaných z vápenky, ktorá je súčasťou cukrovaru) a následnou filtráciou vzniká tzv. „ľahká šťava“. Ľahká šťava sa ďalej zahusťuje odparovaním na tzv. „ťažkú šťavu“, z ktorej sa získava cukor varením - kryštalizáciou. Zmes kryštálov a sirupu sa oddeľuje horúcou vodou v odstredivkách. Mokrý cukor sa suší a odstredený sirup sa vracia naspäť na kryštalizáciu. Cukor sa následne uskladňuje, balí a pripravuje na expedíciu.

 Cukrovary na Slovensku 
Na Slovensku v minulosti existovalo niekoľko desiatok cukrovarov, z ktorých do dnešnej doby zostali funkčné dva cukrovary - cukrovar v Seredi a cukrovar v Trenčianskej Teplej.

 Zoznam cukrovarov na Slovensku 

 Cukrovar Banská Bystrica  1830 – 1852 Cukrovar Bátorove Kosihy  1830 – 1837 Cukrovar Bratislava  1839 – 1863 Cukrovar Bratislava  1924 – 1928 Jednorazové varenie cukru Bratislava-okolie  1831 Cukrovar Bučany  1845 – 1852 Jednorazové varenie cukru Dolné Turovce  1837 Cukrovar Dunajská Streda  1970 – 2007  Cukrovar Gabčíkovo  1855 – 1876 Cukrovar Halič  1836 – 1852 Jednorazové varenie cukru Holíč  1840 Cukrovar Hurbanovo  1852 – 1856 Cukrovar Jelenec  1832 – 1852 Cukrovar Košice  1836 – 1872 Jednorazové varenie cukru Košice-okolie  1837 Cukrovar Kovarce  1865 – 1873 Cukrovar Kravany nad Dunajom  1832 – 1846 Jednorazové varenie cukru Lastomír  1837 Cukrovar Nitra  1927 – 1992 Cukrovar Podlužany  1832 – 1863 Cukrovar Pohronský Ruskov  1894 – 1992 Cukrovar Rimavská Sobota  1960 – 2005 Cukrovar Sereď  1844 – 1856 Cukrovar Sereď  1907 Cukrovar Sládkovičovo  1868 – 2000 Cukrovar Solčany  1831 – 1863 Cukrovar Šaštín-Stráže  1847 – 1893 Jednorazové varenie cukru Šamorín  1837 Cukrovar Šurany  1852 – 1999 Cukrovar Tovarníky  1831 – 1835 Cukrovar Tovarníky  1869 – 1928 Cukrovar Tôň  1854 – 1872 Cukrovar Trebišov  1912 – 1997 Cukrovar Trenčianska Teplá  1901 Cukrovar Trnava  1840 – 1863 Cukrovar Trnava  1868 – 2004 Cukrovar Veľká nad Ipľom  1843 – 1852 Cukrovar Veľké Úľany  1830 – 1842 Cukrovar Vlčkovce  1926 – 1960 Cukrovar Záhorská Ves  1870 – 1949 Cukrovar Zlaté Moravce  1869 – 1882

 Literatúra 
 Katarína Vadkertyová: Dejiny cukrovarníckeho priemyslu a pestovania cukrovej repy na Slovensku, SAV, 1972

 Iné projekty 

 Externé odkazy 
 Cukrovar - Sereď 
 Cukrovar - Trenčianska Teplá
 Šuriansky cukrovar v roku 1970

Kategória:Potravinárske podniky
Kategória:Cukor